Φυσική Δραστηριότητα παιδιών και εφήβων: Μια συστηματική ανασκόπηση μελετών στην Ελλάδα
Creators: name: Κρομμύδας, Χαράλαμπος Αθανάσιου
Publisher: name: Aristotle University of Thessaloniki
Year: 2022
Subjects: Φυσική δραστηριότητα
Παιδική και εφηβική ηλικία
Ελλάδα
Συστηματική ανασκόπηση
Physical activity
Children and adolescents
Greece
Systematic review

description: Εισαγωγή: Σκοπός της παρούσας συστηματικής ανασκόπησης ήταν να διερευνήσει τα επίπεδα φυσικής δραστηριότητας (ΦΔ) των παιδιών και των εφήβων στην Ελλάδα, ηλικίας 6 έως 18 ετών. Μεθοδολογία έρευνας: Για την εξέταση των παραπάνω ερευνητικών υποθέσεων, πραγματοποιήθηκε συστηματική αναζήτηση ερευνών με λέξεις-κλειδιά (“physical activity OR exercise AND children OR adolescents OR youth AND cross-sectional OR longitudinal OR prevalence AND Greece OR Hellas OR Greek”) σε επτά βάσεις δεδομένων (Academic Search Ultimate, APA Psych Info, ERIC, PubMed, Medline, Scopus, Sport Discus), έξι online επιστημονικά περιοδικά Φυσικής Αγωγής και Αθλητισμού με κριτές που εκδίδονται στην Ελλάδα ή την Κύπρο (Αναζητήσεις στη Φυσική Αγωγή &amp; τον Αθλητισμό, Κινησιολογία, Ύσπληγξ, Φυσική Αγωγή &amp; Αθλητισμός, European Psychomotricity Journal, The Journal of Physical Activity, Nutrition &amp; Rehabilitation), και σε άλλες πηγές (π.χ., επιστημονικές αναφορές διεθνών οργανισμών όπως του Παγκόσμιου Οργανισμού Υγείας, άρθρα σε επιστημονικά περιοδικά που δεν εμφανίζονται στις παραπάνω βάσεις δεδομένων). Αποτελέσματα: Συνολικά, 92 μελέτες ικανοποιούσαν τα κριτήρια εισδοχής και αναλύθηκαν περαιτέρω. Ογδόντα-έξι ήταν συγχρονικές μελέτες και έξι ήταν διαχρονικές μελέτες. Για την καταγραφή της ΦΔ, 71 μελέτες χρησιμοποιούσαν ερωτηματολόγια αυτο-αναφοράς, 15 μελέτες είχαν αισθητήρες κίνησης (βηματόμετρα και επιταχυνσιόμετρα), ενώ έξι μελέτες χρησιμοποιούσαν ταυτόχρονα αισθητήρες κίνησης και ερωτηματολόγια αυτο-αναφοράς. Επιπλέον, βρέθηκε ότι τα αγόρια, τα παιδιά μικρότερης ηλικίας, οι αθλούμενοι/ες, και οι νέοι/ες από μη αστικές περιοχές ήταν φυσικά πιο δραστήρια από τα κορίτσια, τα παιδιά μεγαλύτερης ηλικίας, τους/τις μη αθλούμενους/ες και από αυτούς/αυτές που κατοικούν σε αστικές περιοχές, αντίστοιχα. Όσον αφορά το ποσοστό των νέων που πληρούσε τις συστάσεις του ΠΟΥ για συμμετοχή σε ΦΔ ή τις διαφορές στα επίπεδα ΦΔ λόγω του ΔΜΣ, τα αποτελέσματα που προέκυψαν ήταν διφορούμενα. Τα διαφορετικά αποτελέσματα που παρατηρήθηκαν μεταξύ των μελετών μπορεί να οφείλονται στους διαφορετικούς τρόπους καταγραφής της ΦΔ των νέων (π.χ., ερωτηματολόγια αυτό-αναφοράς ή αισθητήρες κίνησης), στην αντιπροσωπευτικότητα του δείγματος (π.χ., μικρός ή μεγάλος αριθμός εθελοντών, επιλογή συμμετεχόντων με ή χωρίς τυχαία δειγματοληψία), και στα διαφορετικά χαρακτηριστικά του δείγματος (π.χ., φύλο, ηλικία, τόπος κατοικίας). Συμπεράσματα: Εν κατακλείδι, τα αποτελέσματα της παρούσας συστηματικής ανασκόπησης μπορεί να αποτελέσουν ένα χρήσιμο οδηγό για ερευνητές, εκπαιδευτικούς Φυσικής Αγωγής, ιατρούς, γονείς, και άλλους φορείς χάραξης της κοινωνικής πολιτικής στην Ελλάδα (π.χ., δήμους) ώστε να πραγματοποιήσουν περισσότερες δράσεις και παρεμβατικά προγράμματα με στόχο την αύξηση της ΦΔ των νέων.
description: Introduction: The purpose of the current systematic review was to explore children’s and adolescents’ physical activity (PA) levels in Greece, aged 6 to 18 years old. Methods: To examine the above research hypotheses, a systematic review was conducted with keywords (“physical activity OR exercise AND children OR adolescents OR youth AND cross-sectional OR longitudinal OR prevalence AND Greece OR Hellas OR Greek”) in seven databases (Academic Search Ultimate, APA Psych Info, ERIC, PubMed, Medline, Scopus, Sport Discus), six online journals of physical education and sport science published in Greece or Cyprus (Inquiries in Sport &amp; Physical Education, Kinesiology, Hysplex, Physical Education &amp; Sport, European Psychomotricity Journal, The Journal of Physical Activity, Nutrition &amp; Rehabilitation), and in other sources (e.g., scientific reports from international organizations such as the World Health Organization, manuscripts in scientific journals that was not found in the above databases). Results: In total, 92 studies met the inclusion criteria and were further analyzed. Eighty-six were cross-sectional studies while six were longitudinal studies. To record youths’ PA levels, 71 studies used self-report questionnaires, 15 studies wore motion sensors (pedometers and accelerometers), while six studies used motion sensors and self-report questionnaires simultaneously. In addition, it was found that boys, younger children, athletes, and those from non-urban areas were physically more active than girls, older children, non-athletes, and those living in urban areas, respectively. Regarding the percentage of young people who met the WHO recommendations for regular PA participation or the differences in youths’ PA levels due to their BMI, the results were ambiguous. The various results observed between the studies may be due to the different ways of recording youths’ PA levels (e.g., self-report questionnaires or motion sensors), due to the representativeness of the sample (e.g., small or large number of volunteers, selection of participants with or without random sampling), and due to the different sample characteristics (e.g., gender, age, place of residence). Conclusion: In conclusion, the results of the present systematic review might be a useful guide for researchers, Physical Education teachers, medical staff, parents, and other social policy makers in Greece (e.g., municipalities) to carry out more actions and intervention programs aimed at increasing youth’s PA levels.